Document ID: 31994D0453

Komisijas Lēmums
(1994. gada 29. jūnijs),
ar ko groza vai atceļ dažus sīki izstrādātus noteikumus par dzīvnieku veselības un sabiedrības veselības aizsardzības nosacījumiem attiecībā uz konkrētu dzīvu dzīvnieku un dzīvnieku valsts produktu ievešanu no Austrijas, Somijas, Norvēģijas un Zviedrijas, piemērojot Eiropas Ekonomikas zonas līgumu
(Dokuments attiecas uz EEZ)
(94/453/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās ekspertīzes problēmām, ievedot liellopus, aitas, kazas, cūkas, svaigu gaļu vai gaļas produktus no trešām valstīm [1], kurā jaunākie grozījumi izdarīti ar Regulu (EEK) Nr. 1601/92 [2], un jo īpaši tās 3., 4., 8., 11., 14. un 16. pantu,
ņemot vērā Padomes 1988. gada 14. jūnija Direktīvu 88/407/EEK par dzīvnieku veselības prasībām, ko piemēro liellopu sugas mājdzīvnieku sasaldētas spermas iekšējai tirdzniecībai un ievešanai Kopienā [3], kurā jaunākie grozījumi izdarīti ar Direktīvu 93/60/EEK [4], un jo īpaši tās 8. un 9. pantu,
ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugas mājdzīvnieku embrijiem un to ievešanu no trešām valstīm [5], kurā jaunākie grozījumi izdarīti ar Direktīvu 93/52/EEK [6], un jo īpaši tās 8., 9. un 10 pantu,
ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu dzimtas dzīvnieku pārvadājumus un to ievešanu no trešām valstīm [7], kurā jaunākie grozījumi izdarīti ar Direktīvu 92/36/EEK [8], un jo īpaši tās 15.a, 16., 18. pantu un 19. panta ii) apakšpunktu,
ņemot vērā Padomes 1990. gada 10. decembra Direktīvu 90/675/EEK ar ko nosaka principus, kas reglamentē veterināro pārbaužu organizēšanu produktiem, ko ieved Kopienā no trešām valstīm [9], kurā jaunākie grozījumi izdarīti ar Direktīvu 92/118/EEK [10], un jo īpaši tās 19. pantu,
ņemot vērā Padomes 1990. gada 26. jūnija Direktīvu 90/429/EEK par dzīvnieku veselības prasībām, ko piemēro cūku sugas mājdzīvnieku spermas iekšējai tirdzniecībai un ievešanai Kopienā [11], un jo īpaši tās 7. pantu, 9. panta 2. punktu un 10. panta 2. punktu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kas reglamentē veterināro pārbaužu organizēšanu dzīvniekiem, ko ieved Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [12], kurā jaunākie grozījumi izdarīti ar Lēmumu 92/438/EEK [13], un jo īpaši tās 18. pantu,
ņemot vērā Padomes 1992. gada 17. decembra Direktīvu 92/118/EEK par dzīvnieku veselības un sabiedrības veselības aizsardzības prasībām, kas reglamentē to produktu tirdzniecību un ievešanu Kopienā, kuri nav pakļauti minētajām prasībām, ko paredz īpaši Kopienas noteikumi, kas minēti Direktīvas 89/662/EEK A pielikuma 1. daļā un attiecībā uz patogēniem Direktīvā 90/425/EEK [14], un jo īpaši tās 10. panta 2. punktu,
tā kā Līgumu par Eiropas Ekonomikas zonu 1993. gada 13. decembrī noslēdza starp Eiropas Kopienām, to dalībvalstīm un Austrijas Republiku, Somijas Republiku, Islandes Republiku, Lihtenšteinas Firstisti, Norvēģijas Karalisti un Zviedrijas Karalisti [15];
tā kā šā līguma noteikumus veterinārajā jomā, kā arī lai EBTA Uzraudzības iestāde varētu veikt vajadzīgos pasākumus, piemēro tikai no 1994. gada 1. jūlija;
tā kā saskaņā ar šo līgumu Austrija, Somija, Norvēģija un Zviedrija piemēro dažus Kopienas veterināros noteikumus par dzīvnieku veselības un sabiedrības veselības aizsardzības prasībām, kas reglamentē tirdzniecību ar noteiktiem dzīviem dzīvniekiem un dzīvnieku produktiem; tā kā tādēļ šajās valstīs vairs nepiemēros dažus Kopienas noteikumus par dzīvnieku veselības un sabiedrības veselības aizsardzības prasībām ievešanai no trešām valstīm;
tā kā jāņem vērā tas, ka Kopienas trešās valsts režīmu turpina piemērot aitu un kazu ievešanai no Austrijas, Somijas un Norvēģijas;
tā kā šajā sakarā ir jāatceļ īpašie noteikumi, kas attiecas uz Austriju, Somiju, Norvēģiju un Zviedriju, un jāgroza citi sīki izstrādātie noteikumi, kuri attiecas uz trešām valstīm, tostarp uz šīm četrām valstīm;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Padomes Lēmuma 79/542/EEK [16] pielikuma 1. daļā svītro datus, kas attiecas uz Austriju, Somiju un Norvēģiju, izņemot tos datus, kuri attiecas uz dzīvām aitām un kazām un atliekām, kā arī svītro rindiņu, kas attiecas uz Zviedriju.
2. pants
Komisijas Lēmumu 80/790/EEK [17] atceļ.
3. pants
Komisijas Lēmumu 80/799/EEK [18] atceļ.
4. pants
Komisijas Lēmumu 80/800/EEK [19] atceļ.
5. pants
Padomes Lēmumu 82/730/EEK [20] atceļ.
6. pants
Padomes Lēmumu 82/731/EEK [21] atceļ.
7. pants
Padomes Lēmumu 82/736/EEK [22] atceļ.
8. pants
Padomes Lēmumu 83/421/EEK [23] atceļ.
9. pants
Komisijas Lēmuma 90/14/EEK [24] pielikumā svītro vārdus "Austrija", "Somija", "Norvēģija" un "Zviedrija".
10. pants
Komisijas Lēmuma 91/270/EEK [25] pielikumā svītro vārdus "Austrija", "Somija", "Norvēģija" un "Zviedrija".
11. pants
Komisijas Lēmuma 91/449/EEK [26] A pielikuma otrajā daļā un B pielikumā svītro vārdus "Austrija", "Somija", "Norvēģija" un "Zviedrija".
12. pants
Komisijas Lēmumu 92/260/EEK [27] groza šādi:
1. Lēmuma I pielikumā vārdus
"A grupa"
aizstāj ar šādiem:
"A grupa:
Grenlande, Islande un Šveice".
2. Lēmuma II pielikuma A daļā veterinārā sertifikāta nosaukumu aizstāj ar šādu : "Veterinārais sertifikāts reģistrētu zirgu pagaidu ievešanai Kopienas teritorijā no Grenlandes, Islandes vai Šveices mazāk nekā 90 dienu ilgā laika posmā".
13. pants
Komisijas Lēmumu 92/401/EEK [28] atceļ.
14. pants
Komisijas Lēmumu 92/461/EEK [29] atceļ.
15. pants
Komisijas Lēmumu 92/462/EEK [30] atceļ.
16. pants
Komisijas Lēmuma 92/471/EEK [31] A pielikuma II daļā svītro vārdus "Austrija", "Somija", "Norvēģija" un "Zviedrija".
17. pants
Komisijas Lēmuma 93/160/EEK [32] pielikumā svītro vārdus "Austrija", "Somija", "Norvēģija" un "Zviedrija".
18. pants
Komisijas Lēmumu 93/195/EEK [33] groza šādi:
1. Lēmuma I pielikumā vārdus
"A grupa"
aizstāj ar šādiem:
"A grupa:
Grenlande, Islande un Šveice"
2. Lēmuma II pielikumā vārdus
"A grupa"
aizstāj ar šādiem:
"A grupa:
Grenlande, Islande un Šveice".
19. pants
Komisijas Lēmumu 93/196/EEK [34] groza šādi:
1. Lēmuma I pielikuma 5. zemsvītras piezīmē svītro vārdus "Austrija, Somija" un "Norvēģija, Zviedrija".
2. Lēmuma II pielikuma 3. zemsvītras piezīmē vārdus
"A grupa"
aizstāj ar šādiem:
"A grupa:
Grenlande, Islande un Šveice".
20. pants
Komisijas Lēmumu 93/197/EEK [35] groza šādi:
1. Lēmuma I pielikumā vārdus
"A grupa"
aizstāj ar šādiem:
"A grupa:
Grenlande, Islande un Šveice".
2. Lēmuma II pielikuma A daļā veterinārā sertifikāta nosaukumu aizstāj ar šādu:
"Veterinārais sertifikāts reģistrētu zirgu dzimtas dzīvnieku un vaislai un audzēšanai paredzēto zirgu dzimtas dzīvnieku ievešanai no Grenlandes, Islandes un Šveices".
21. pants
Komisijas Lēmuma 93/198/EEK [36] pielikuma 2. A daļā svītro vārdu "Zviedrija".
22. pants
Komisijas Lēmuma 93/199/EEK [37] pielikuma 2. daļā svītro vārdus "Austrija: Forarlberga, Tirole, Augšaustrija, Burgelande, Karintija, Štīrija un Vīne", "Somija", "Norvēģija" un "Zviedrija".
23. pants
Komisijas Lēmumu 93/321/EEK [38] groza šādi:
1. Lēmuma nosaukumā svītro vārdus "Zviedrija, Norvēģija, Somija";
2. Lēmuma 1. panta 1. punktā svītro vārdus "Zviedrija, Norvēģija, Somija".
24. pants
Komisijas Lēmumu 93/432/EEK [39] atceļ.
25. pants
Komisijas Lēmumu 93/451/EEK [40] atceļ.
26. pants
Komisijas Lēmumu 93/688/EK [41] atceļ.
27. pants
Komisijas Lēmuma 93/693/EK [42] pielikumā svītro 4., 8. un 9. daļu.
28. pants
Komisijas Lēmuma 94/70/EK [43] pielikumā svītro rindiņas, kas attiecas uz Austriju, Somiju, Norvēģiju un Zviedriju.
29. pants
Komisijas Lēmuma 94/85/EK [44] pielikumā svītro rindiņas, kas attiecas uz Austriju, Somiju, Norvēģiju un Zviedriju.
30. pants
Komisijas Lēmuma 94/278/EK [45] pielikuma II daļas B iedaļā svītro vārdus "Somija", "Norvēģija" un "Zviedrija".
31. pants
Komisijas Lēmumu 94/316/EK [46] atceļ.
32. pants
Šis lēmums ir adresēts dalībvalstīm.
Briselē, 1994. gada 29. jūnijā

Labels: 17
0
3
6
18